Jussi Isotalo

Jussi Olavi Isotalo (s. 16. maaliskuuta 1947 Lappi Tl) on Kansallisen Kokoomuksen entinen puoluesihteeri ja Veikkauksen entinen johtaja.

Isotalo toimi kokoomuksen puoluesihteerinä vuodesta 1980 vuoteen 1987. Tätä ennen hän oli toiminut puolueen Satakunnan piirijärjestön piirisihteerinä 1968–1970, Kokoomuksen Nuorten Liiton järjestösihteerinä 1970–1972, puolueen järjestösihteerinä 1972–1975 ja puolueen järjestöpäällikkönä 1975–1979. Puoluesihteeriaikansa jälkeen hän siirtyi vuonna 1988 Veikkauksen kaupalliseksi johtajaksi. Myöhemmin hän toimi yhtiön varatoimitusjohtajana, kunnes jäi eläkkeelle vuonna 2010. Vuonna 2001 hän toimi myös lyhyen aikaa virkaa tekevänä toimitusjohtajana Matti Ahteen irtisanomisen jälkeen.

Isotalo on koulutukseltaan merkonomi, joksi hän valmistui vuonna 1965. Valmistumisensa jälkeen hän työskenteli kahden vuoden ajan John Nurminen Oy:n toimistovirkailijana ennen siirtymistä poliittisiin töihin. 

Isotalo on ollut naimisissa vuodesta 1981 ja hänellä on vuonna 1984 syntynyt tytär.

Lähteet 

Kansallisen Kokoomuksen poliitikot
Suomalaiset yritysjohtajat
Veikkauksen toimitusjohtajat
Vuonna 1947 syntyneet
Elävät henkilöt
Kansallisen Kokoomuksen puoluesihteerit